Diari Oficial de la Generalitat Valenciana


Sumari del DOGV 731, del 28-12-1987 (1987/810238)

DECRET 195/1987, de 7 de desembre, del Consell de la Generalitat Valenciana, de creació del Centre Valencià d'Educació d'Adults a Distància (CEVEAD) de la Comunitat Valenciana.
--------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/12/07/195/dof/vci/html**

### Dades del document

Número de DOGV
:   731

Data del DOGV
:   28-12-1987

Secció del DOGV
:   DISPOSICIONS GENERALS

Número del document
:   1987/810238


Data del document
:   07-12-1987

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 195/1987, de 7 de desembre, del Consell de la Generalitat Valenciana, de creació del Centre Valencià d'Educació d'Adults a Distància (CEVEAD) de la Comunitat Valenciana.  
La Constitució Espanyola, en l'article 27, apartat 5, estableix la garantia dels poders públics sobre la participació efectiva de tots els sectors afectats en la programació general de l?ensenyament mitjançant la creació de Centres docents.  
La Llei 14/1970, de 4 d'agost, General d?Educació i Finançament de la Reforma Educativa, en l'article 47, recull la possibilitat d'impartir ensenyaments en la modalitat a distància, a fi de facilitar l'accés a l?educació a aquells que no puguen assistir regularment a Centres ordinaris, d'acord amb aquest precepte es promulgà el Reial Decret 546/1979, de 20 de febrer, pel qual es crea el Centre Nacional d'Educació Bàsica a Distància.  
En l'article 35 de l?Estatut d?autonomia de la Comunitat Valenciana s'estableix que és de competència plena de la Generalitat Valenciana la regulació i administració de l?ensenyament en tota l?extensió, nivells i graus, modalitats i especialitats, sense perjudici de la que corresponga a l'Administració Central.  
Igualment la Llei Orgànica 12/1982, de 10 d'agost, fixà competència de la Generalitat Valenciana en matèria educativa, assumida per Reial Decret 2093/1983, de 28 de juliol, per la qual correspon a la Comunitat Valenciana la creació, posada en marxa, modificació, transformació, supressió, el règim jurídic, econòmic i administratiu dels Centres públics.  
Per Decret 7/1985, de 28 de gener, del Consell de la Generalitat Valenciana, es crea el Programa per a l'Animació i Promoció de l?Educació Permanent d?adduïts a la Comunitat Valenciana, l?objectiu prioritari del qual és el que assenyala l'article 2, apartat tres, referit a «proporcionar una formació bàsica a aquells que, per les circumstàncies que foren, no tenen els elements culturals suficients per a desenrotllar-se com a ciutadans conscients i lliures en un món de complexitat creixent».  
D'altra banda, l?existència de població adulta a la Comunitat Valenciana que, per distintes raons no puguen seguir els ensenyaments impartits a nivell bàsic en Centres ordinaris, així com les peculiaritats d'aquesta modalitat d'ensenyament, fa necessària la creació d'un Centre específic d'Educació Bàsica a distància a la Comunitat Autònoma que atenga les exigències que aquesta demanda.  
Tenint en compte l'anterior i atesa la necessitat educativa dels adults en la modalitat a distància en el nivell d'ensenyaments bàsics, en contacte amb les peculiaritats socials, culturals, econòmiques i lingüístiques de la Comunitat Valenciana, a proposta del Conseller de Cultura, Educació i Ciència i amb la deliberació prèvia del Govern Valencià en sessió del dia 7 de desembre de 1987,  
DECRETE:  
Article primer  
Es crea el Centre Valencià d?Educació d?adults a Distància que tindrà per finalitat impartir els ensenyaments que el Programa per a l'Animació i Promoció de l?EPA, de la Direcció General de Centres i Promoció Educativa de la Conselleria de Cultura, Educació i Ciència, establesca per a aquesta modalitat.  
Article segon  
El Centre València d?Educació d?adults a Distància dependrà directament de la Conselleria de Cultura, Educació i Ciència.  
Article tercer  
El Centre Valencià d'Educació d?adults a Distància tindrà el domicili social a València i el seu àmbit d'actuació abastarà el territori de la Comunitat Valenciana. Hi estaran adscrits els centres d'EPA col·laboradors autoritzats que s'establesquen quan escaiga.  
Article quart  
Podran matricular-se en el Centre Valencià d'Educació d'Adults a Distància les persones majors de 16 anys que vulguen iniciar, completar o ampliar estudis a nivell bàsic i que per raons de residència, treball o qualsevol altra índole no puguen assistir als Centres ordinaris.  
DISPOSICIONS FINALS  
Primera. La Conselleria de Cultura, Educació i Ciència queda facultada per a dictar les disposicions necessàries amb vistes a l'aplicació i el desplegament del present Decret.  
Segona. La Conselleria de Cultura, Educació i Ciència queda autoritzada per a establir els Convenis adients amb Corporacions, Institucions o Entitats que poguessen col·laborar en la millora del funcionament i la projecció de l'activitat educativa i cultural.  
Tercera. El present Decret entrarà en vigor l?endemà de la publicació en el Diari Oficial de la Generalitat Valenciana.  
València, 7 de desembre de 1987.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI